Slovenská federácia pétanque

**Slovenská federácia pétanque** (skratka **SFP**) je organizácia, ktorá združuje všetkých oficiálne licencovaných slovenských hráčov pétanque. Federácia bola založená v roku 1994 a pôsobí dodnes. Súčasným prezidentom federácie je Peter Šúry.

## Kluby
Každý licencovaný hráč pétanque na Slovensku musí byť členom jedného z 19 aktuálne aktívnych klubov. Momentálne má na Slovensku pétanque svoje zastúpenie v Bratislave, Pezinku, Modre, Šali, Lučenci, Martine, Žiline, Vrútkach, Košiciach, Trebišove, Michalovciach, Cíferi a vo Svidníku.

Kluby, ktoré boli v SFP: Univerzum, T-rpak, Sepek, PDT Nitra, Spiders, Žilpek, Klap, Cassovia, Harmony,

## Slovenská liga klubov
Slovenská liga klubov v pétanque sa hráva od roku 2003. Víťazi tejto klubovej súťaže môžu ísť reprezentovať svoj klub na Pétanque EuroCup, ktorý sa hráva od roku 1998 (Dánsko-Kodaň) kedy sa stali prvými víťazmi tejto súťaže hráči švédskeho klubu Nobel Pétanque Malmö. Slovenské kluby zápolia v európskej súťaži od roku 2011-vtedy mali hráči klubu Jewel Bratislava česť poriadať základné kolo na Slovensku a hostiť v Bratislave na Tyršovom nábreží hráčov klubov z Holandska, Fínska, Estónska a Jersey.

Víťazi SLK: Cap (6), Guliver (5), Hohenlohe (3), Spiders (2), Univerzum (2), Slopak (2), Jewel (1), Laboule (1).  

Reprezentujúci na Eurocupe: Hohenlohe (4), Cap (3), Jewel (2), Laboule Modra (2), Univerzum (1), Spiders Pezinok  

## História

### Prezidenti federácie

### Sieň slávy
Bola založená v roku 2017, do dnešného dňa boli do nej uvedení traja ľudia

* 2017 - Ivan Šedivý (in memoriam)
* 2017 - Bruno Fernandez
* 2018 - Ľubomír Šedivý (in memoriam)

## Hráč roka
Hráči, ktorí sa zúčastnia turnaja získajú body do rebríčka SFP. Hráči získavajú body na domácich alebo zahraničných turnajoch, príp. v SLK. Výška bodov získaných na turnaji závisí od umiestnenia a celkového počtu tímov-bodovacia tabuľka. Do rebríčka SFP sa počíta najlepších 15 turnajov danej sezóny. Pokiaľ sa jedná o Majstrovstvá Slovenska alebo o turnaje zo série Centrope Cup, počet bodov je vynásobený vopred daným koeficientom. Hráčom roka sa stáva hráč alebo hráčka, ktorý získa najviac bodov za daný rok.

Viacnásobnými držiteľmi ocenenia hráč roka sú Michal Stano (4), Michal Volárik (4), Matej Krajčovič (2), Patrik Šebeňa (2), Peter Fratrič (2) a Vladimír Michalka (2).

Viacnásobnými držiteľkami ocenenia hráčka roka sú Etela Krchňáková (9), Marcela Filová 2), Dana Klúčiková (2), Jana Lazarová (2) a Martina Snopová (2), Dana Klúčiková (2).

Viacnásobnými držiteľmi ocenenia junior roka sú: Filip Miezga (4), Michal Volarik (3), Martin Lampert (3), Matej Krajčovič (2), Patrik Šebeňa (2), Viktor Wercholák (2), Peter Fratrič (2)

Viacnásobnými držiteľmi ocenenia veterán(55+) roka sú: Vladimír Michalka (5), Jozef Karacsony (5), Anton Majerčík (4), Vladimír Toman (2), Oldrich Handlovský (2), Oľga Whitworth (2)

## Majstrovstvá Slovenska
Každoročne sa konajú na Slovensku majstrovstvá v následujúcich kategóriach:

* Trojice muži
* Trojice ženy
* Trojice veteránov (nad 55 rokov)
* Dvojice muži
* Dvojice ženy
* Dvojice mixy
* Jednotlivci muži
* Jednotlivci ženy
* Presná streľba

Víťazný tím alebo jednotlivec majú právo reprezentovať Slovensko na ME a MS v danej kategórii po dobu celého roka. V minulosti sa tiež konali majstrovstvá SR v kategóriach dvojíc mužov, dvojíc žien a dvojíc bez rozdielu pohlavia - posledné majstrovstvá v týchto kategóriach sa konali v roku 2016. Pred rokom 2017 sa kluby na organizáciu prihlasovali výlučne dobrovoľne. Od roku 2017 stále existuje možnosť pre kluby dobrovoľne sa prihlásiť, zmenou je však to, že ak sa žiadny klub neprihlási, organizátor je určený náhodne.

## Úspechy
Reprezentanti Slovenska dosiahli pod záštitou SFP rôzne úspechy, medzi tie najvýznamnejšie patria:

* 1. miesto v Pohári národov na ME veteránov 2023, Albertville, Francúzsko (Jozef Karacsony, Mária Jajcajová, Daniel Meluš, Stanislav Seman)
* 2. miesto v Pohári národov na ME veteránov 2016, Monako (Jozef Karacsony, Ľubomír Šedivý, Milan Sobolič, Michal Sobolič)
* 3. miesto v Pohári národov na MS juniorov 2011, Kemer, Antalya, Turecko (Martin Lampert, Timea Šurinová, Norbert Zicho, Zdenka Hudecová)
* 3. miesto v Pohári národov na ME juniorov 2012, Ghent, Belgicko (Martin Lampert, Jerguš Radačovský, Dominik Ľudvik, Juraj Mach)
* 3. miesto v pétanque streľbe na ME mužov 2015, Albena, Bulharsko (Juraj Valent)
* 3. miesto v Pohári národov na ME veteránov 2017, Karlslunde, Dánsko (Jozef Karacsony, Milan Sobolič, Michal Sobolič, Ľubomír Šedivý)
* 5.-8. miesto na ME dvojíc mix 2022, Hertogenbosh, Holandsko (Kristína Gemainerová, Andrej Fratrič)
* 14. miesto na ME žien jednotlivkýň, Hertogenbosch, Holandsko (Oľga Whitworth)
* 15. miesto na MS žien jednotlivkýň, Karlslunde, Dánsko (Oľga Whitworth) 
* 9.-16. miesto na ME mužov jednotlivcov 2018, Savigliano, Taliansko (Andrej Fratrič)
* 9.-16. miesto na ME mužov 2017, Saint-Pierre-lès-Elbeuf, Francúzsko (Peter Fratrič, Dušan Lančarič, Dominik Ľudvik, Lukáš Tomka)
* 9.-16. miesto na ME žien 2003, Rastatt, Nemecko (Ingrid Jarunková, Etela Krchňáková, Jana Lazarová, Martina Snopová)
* 9.-16. miesto na MS žien 2008, Samsun, Turecko (Ružena Hronská, Etela Krchňáková, Jana Lazarová, Martina Snopová)
* 9.-16. miesto na MS žien 2013, Montauban, Francúzsko (Ivana Daučíková, Martina Snopová, Diana Soboličová, Timea Šurínová)

## Referencie

## Externé odkazy
* Oficiálna stránka federácie
* Petanqový ortál

Kategória:Pétanque
Pétanque
Kategória:Organizácie založené v 1994